**Dormi române, somn ușor!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dormi române, somn ușor!

...

Ce să mai facem într-o țară

În care obedienții,

Tembeli cu diplomă și fală,

Sunt plătiți de la buget

Și pentru apa de closet

Și tot ei mai au pretenții?

...

Că nu le-ajunge leafa mare

Plătiți pentru nimic mai mult

Decât să stea la stat degeaba,

Privind pe geam cum crește iarba

(și poate nu fac nici atât),

Dar au și pensii speciale!

...

Or fi printre ei eroi,

Specialiști în plictiseală,

Ce plimbă, plini de fandoseală,

Dosare, maldăre de foi,

Justificând în biata țară

Pensia lor specială!

...

Cât la putere-s ignoranții,

Ce pupă-n cur obedient,

Plătiți cu salarii grase

(că ”cine poate, roade oase”)

Aceștia vor păzi ”savanții”

Ce dorm quasipermanent,

La ei acolo-n Parlament!

...

În timp ce tu, ”român de bine”

Dormi în țara ta, pe tine

Și astfel le faci jocul lor,

Dormi române, somn ușor!